als_Latn dik_Latn sag_Latn
Volker Wagener
Huliganët kanë qenë aktivë deri tani nëpër stadiume, por edhe në internet. Por kohët e fundit ata i sheh të grumbullohen qendrave të qyteteve edhe, kur nuk ka ndeshje futbolli. Zemërimin e përgjithshëm për brutalitetin barbar të islamistëve në Siri, në Irak, por edhe në Nigeri ata po e përdorin për t'u shitur dhe vepruar si njerëz të mirë në luftë kundër salafistëve dhe IS-it. Si të thuash krah për krah me partitë e djathta, që e njohin potencialin e dhunshëm dhe racizmin latent të kësaj skene. Policët e specializuar për këtë grup dhe skenë agresive e njohin mirë strukturën sociologjike të huliganëve.
Nëse për rekrutimin e islamistëve në Gjermani vlen formula: të rinj, meshkuj, myslimanë, pa perspektivë, kjo vlen edhe për përcaktimin e skenës së huliganëve. Vetëm tipari "mysliman" nuk bën pjesë në të. Për vite të tëra policia po vëren një fenomen të ri të frikshëm në skenën e huliganëve. Në të nuk ndesh më vetëm tipa me koka të rruara zero dhe të mbushur me tatuazhe, që kanë probleme me alkoolin dhe sjellin me vete agresion në stadiume, por gjithnjë dhe më shumë djem familjesh të ngritura qytetare, që jetojnë nëpër vila dhe janë të velur nga jeta. Ata janë persona të rritur pa dashuri dhe emocione, madje edhe me diploma, dhe u duket d që të provokojnë në grup.
Nga e hëna deri të premten, ata janë karrieristë që janë përshtatur me vendin e punës kurse të shtunave lëshohen nga frerët. Shkrirja e njerëzve që vijnë nga shtresa të arsimuara është një koalicion i rrezikshëm. Kemi të bëjmë - parë nga pikëpamja sociale - me një grup të madh që bashkon disa shtresa. Në të lulëzon racizmi, i maskuar me kritikën ndaj salafistëve.Ne duhet të jemi të kujdesshëm që kjo të mos kthehet në një shumicë në bankat e tifozëve nëpër stadiumet gjermane. Me ekipin kombëtar dhe klubet tona në Bundesligë ne kemi fituar një reputacion fantastik nëpër botë - edhe për shkak të atmosferës së mirë ngjitëse në tempujt e futbollit gjerman. Do të ishte vetëshkatërruese në qoftë se së shpejti do të na duhet që Franck Ribery-në (lojtar i Bayern Munchen), ta ruajmë me truproja: sepse ai para ndeshjes dhe në sytë e të gjithëve, lutet si mysliman i devotshëm.
Marrë nga DW
lim_Latn als_Latn als_Latn als_Latn als_Latn